
Biograiia ái Nerio Italo wever(Taiy) 


Nerio Italo Wever a nace dia 8 di augustus 1939. Su nomber artistico ta Taly. Su 
mama yama Gisberta Wever Franken. E a nace na Oranjestad banda di e negoshi 
Marathon. Nan ta diesun ruman aki na Aruba. Su ruman homber chikito ta na 
Hulanda. Dos otro ruman di parti di su tata, ta na estado Falcon, Venezuela, pero 
un di nan a bay laga nos un par di luna pasa. Taly ta number cuatro di e rumannan. 
E ta casa aworaki cu Amina Raiza Lubrano. E ta naci dia 3 di maart 1949. E a casa 
na aña 1996 na Caracas, Venezuela. E tin ocho yiu. E mayor ta Mireila, despues ta 
sigui Itala, Laudelin, Suraila y e mucha homber cu tin mesun nomber cu ne, anto 
su nomber di cariño ta Ito. Anto di e otro señora e tin Julio Cesar, Michelle 
Josefine y Gano Rosano, un nomber italiano. E dos ultimonan ey ta na Hulanda. 
Den famia tin mas musico. Bon, e ta corda tempo e ta mucha, e ta bay scol ainda, 
anto su ruman homber mayor Lulio ta canta den conhunto. Despues ta bin Elio. 
Elio nan ta yam’e Tokkie. E1 a bay un tiki mas dilanti den su tocamento, pasobra 
el a bay den un orkesta “Caribbean Ambassadors” di Leo Etelt. 


Segun Taly e blda artistico la un otro bida 




Si e ta un otro bida otro rumbo, tur 
cos ehm,.. .bo ta bira, ami ta mire 
asina bo ta bira mane dos 
personalidad. Ora bo ta cantando bo 
ta un henteramente otro hende, ora bo 
weita hopi hende bo dilanti, bo ta 
canta pa nan bo den un henteramente 
otro mundo no. Ora bo caba 


eynan asina ey, tin biaha bo ta 
sintibo fastioso pasobra bon kier pa e 
anochi caba. (Ta harie, hahaha...) 
Pero bo tin di bay cas bay drumi, 
hendenan tambe tin di bay. Pero 
muziek ta un cos, cu e ta hiba bo te 
ayanan no. 


inicio di Taly su bida artistlco musical 



Wel bo sa kico ta pasa, cu di 
mucha bo ta sinti cu bo kier 
canta. Anto mi tabata canta 
scondi, despues poco poco bo 
ta haya un tiki briyo. Pa bo 
haya un guitara e tempo aya, 
tabata un poco dificil. Tempo 
Tali tabatin binti aña, e tabata 
paga cinco florin pa siman pa 
e por a cumpra un guitara. 
Anto e mes un mucha 
homber, un tal Pascual 
Albertus, fo’i kende e a 
cumpra e guitara pa 
binticinco florin, a siñe un 
par di acord. 


Despues e a bin topa cu 
hermanos Sanchez. E tabata 
bay cerca nan y e a haya un 
tiki mas asina ey. E a topa 
hopi otro guitarista. 

E temponan aya bo ta sali 
keiro bo ta topa un hende cu 
guitara, bo ta combersa cune 
y di tur bo ta siña un tiki cos. 
Ike Cohen a tuma Taly na 
Strand Hotel (cu despues a 
bira Talk of the Town). Ike 
Cohen a tende canta, toca y 
ta door di dje, por bisa e ta te 
awe riba e farandula. Su 


Instrument musical ta 
guitara. E a toca y biba na 
Puerto Rico, New York, 
Philadephia, Colombia, 
Venezuela y Corsou. 

Na Corsou e a traha na 
Hotel di Arthur Frommer, 
despues e a bay traha na 
Holliday Inn, biba den un 
suite durante e temporada 
aki. E a topa hopi artista y 
a cera amistad cu nan, 
manera Boeis Hale 
(compositor), Rudy Plaate 
y George Willems. 

Taly su Desaroyo Nuslcal 


E tabatin cuatro pa cinco 
guitara den su bida. 

Aworaki e tin dos. Ainda 
e ta corda e prome guitara, 
pero e no sa na unda e ta 
awor. Ora cu bo tende 
guitaristanan bon, bo ta bisa 
caramba, e ta ‘na bo 
motivacion y sintimento cu 
bo tambe por. Cu hopi 
motivacion y dedicacion bo 
ta train duro. Nunca Taly a 
tuma les, pasobra mayoria 
bes, su amigonan no ta 
cobre. E ta bay cerca nan, 
despues bo ta wak pa e 
guitara zona cla. Bo tin di 
custumbra bo pols, e mester 
ta los, flexibel pa bo por 
domina facilmente cierto 
ehercicio y cosnan mas 
complica y despues bo ta 
bay un tiki mas lihe. E 


tabatin mas problema cu e 
man robes cu esun drechi. 

E ta toca calypso, huapango, 
tur cos,...te hasta tango. 
Tango ta esun mas facil pe. 

E sla ta masha dificil pa 
mayoria musico, aki na 
Aruba y na Venezuela tambe, 
pasobra e a traha hopi tempo 
na Venezuela memey di hopi 
musico. Taly ta toca e tango, 
e ta mas facil pa e cu un 
ranchera. Por cierto e a 
concentra mas riba e 
ritmonan di balada y bolero. 
E a toca mas tanto su so y no 
den grupo. E temponan aya 
bo mester a sali for di Aruba 
pa un miho porvenir y 
experiencia. Tempo cu e a 
sali, e tabata traha na 
Holliday Inn Aruba e kier sa. 
Tony Daro, e showman, a 


tende Taly toca na Sheraton 
Hotel. E1 a hibe Merca y e a 
keda basta tempo aya. E tin 
un repertorio inmenso! e ta 
canta cowboys songs, 
canticanan di tempo di Gene 
Autry y Roy Roys. E ta 
canta un wals, un wals 
Peruano, un bolero, balada y 
tango. Y loke ta pasa cu ora 
e cant’e, e ta cant’e cu e 
toke cu e cancion ta exigi! 
Kiermen si e canta un tango 
bo ta kere cu ta un 
Argentino e ta, esta si bo no 
conoce anto. Si e canta un 
ranchera, bo ta kere cu ta un 
Mexicano e ta. Cosnan 
asina, ta exigi hopi 
dedicacion pa bo duna e 
interpretacion necesario cu 
e cancion merece. Esey ta 
yama ora bo ta un cantante 
versatil. 


Ora cu Do 
tende 
guitaristanan 
Don, cu Dopi 
motivacion y 
dedicacion Do 
ta train duro 




Composicion 


Bo sa, Taly ta mas un interprete. Den su bida e ta calcula cu e a traha cinco 
cancion, no mas. Pero e tin algun propio composicion si, cu e ta cuminsa nan, 
despues e ta laga nan para. Pasobra bo no ta haya un empuhe tampoco. 

Taly su moflvacion 


Bo sa kiko ta pasa pa cuminsa e aplauso Y e trato cu bo ta haya bo sa, e invitacion paki paya. Bo sa y bo ta 
cuminsa crese. Bo ta cuminsa crece despues cu e ta na Strand Hotel despues a bin un grupo di Puerto Rico, nan 
a bin Strand Hotel, y Taly ya tabata tin un repertorio basta grandi. E tabata canta canticanan di Puerto Rico, 
anto djeynan nan a invitami bay Puerto Rico, na Lagas San German. Anto eynan, si bo por bisa porta a habri 
pa Taly. Despues e a bin y e a bay Corsow. E a traha dos aña y mei na Corsow den Holliday Inn. Arthur 
Frommer, na Holliday Inn e a biba den Hotel dos aña. 


i parti Internacional 


Taly a topa e 
composltor mas 
grandi di 
Colombia 
Dr. Villasmil 


Taly tabata bay Bogota, Colombia tur 
aña. Na Medellin tambe e a canta na un 
hotel e tempo aya cu tabata yama 
Normandie y un otro hotel cu yama 
Aruba. Pero na Bogota e a topa e gran 
compositor Dr.Villasmil, bo por bisa cu 
e ta e compositor mas grandi di 
Colombia. Anto e a toca na Merca y na 
Canada tambe e a toca na algun luga. E a 
bay como seis, shete biaha Puerto Rico. 


E a toca na Hotel Borinquen De La 
Concha. E a toca na Corsou, Boneiro y 
Sint Maarten. E a toca na Italia (Anso) 
tambe, tur luna di juni e tabata bay. E 
señora ta Italiano-Venezolano. Taly a toca 
tambe na New York -Farmingdale. 
Kiwanis a invite. E a toca pa 2500 hende 
cu su guitara y despues cu orkesta na 
Bogota - Tekendama. Taly a toca hopi na 
Venezuela-Caracas. 


Sugerencia 


Taly kier bisa e hubentud cu si bo kier bira un musico, pone bo serio 
na dje. Tum’e na serio, wak pa bo bay dilanti. No pa bo cuminsa awe, 
bo ta stop mañan! Keda semper cu musica y no bebe ni huma. Bo sa, 
pa cuminsa e kier pa e musiconan ta mas uni. Mester bin cu un ley pa 
fmancieramente proteha nan tambe. Un conseho pa tur musico: no 
tene miedo di tuma conseho di cualkier otro musico. 




Mester bin cu un ley pa 
nnaucieramente 
proteha Musiconan 

